שיחה:בן ציון הלברשטאם

message: כותב הערך ביקש להתייחס לאדמו"ר רבי בן ציון הלברשטאם, שהיה אדמו"ר מבאבוב ונפטר בשואה (ד' באב תש"א - 1941), אבל בתוכן הערך התייחס לבן ציון אריה לייבוש הלברשטאם, שהוא בעצם נכדו של בן ציון הלברשטאם, ויש עליו ערך בנפרד.
לכן מחקתי את תוכן הערך, ומי שיודע פרטים על רבי בן ציון הלברשטאם הראשון מבאבוב, אשמח (וכולם ישמחו) אם יכתוב מחדש את הערך.
גבעתיים 06:16, 8 מרץ 2006 (UTC)
replies: text: הרחבתי ממקורות שונים, כולל חוברת "הגלגל" מ- 12.7.1945, ומספר מקורות ברשת. אלמוג 07:13, 23 במרץ 2007 (IST)
thread_title:  מדוע מחקתי את הערך? 

message: כל התוכן הרלוונטי בדף זה הועבר לדף חסידות באבוב. לדעתי אפשר להפוך אותו לדף הפנייה. יעקב135 21:09, 5 באפריל 2007 (IDT)
replies: text: הגישה הזאת מאוד לא מקובלת עלי. האדם ראוי לערך משל עצמו, וכך גם שאר ערכי החסידים שאתה מאחד. הערך העיקרי על החסידות צריך לתת סקירה על החסידות. ערכי האדמו"רים צריכים לתת מידע ביוגרפי שמקומו אינו בערך על החסידות. אין כל סיבה להעביר את כל המידע מהדף הזה לדף של החסידות ולאחד. הדבר אינו מקובל, מנפח שלא לצורך את הערך של החסידות ומונע מידע מהקורא הרוצה לדעת יותר על האדמו"ר עצמו. אלמוג 21:18, 5 באפריל 2007 (IDT)
replies: text: :אני מסכים עם אלמוג. בברכה, ינבושד.

text: :אינני יודע למה אתה מתכוון "שאר ערכי החסידים שאתה מאחד" מכיוון שחסידות באבוב היא הניסוי כלים שלי. ולעניין: אם היה בערך איזשהו מידע רלוונטי ייחודי על האדמו"ר- מקובל גם עלי שהוא זכאי לערך, כמו שלום רוקח מבעלז או חיים הלברשטאם מצאנז. אבל בכל המקרים כאן מדובר על מעט מאד מידע רלוונטי, וכשיש יותר - כמעט כל המלל מיותר. מדובר על אנשים שאין לשם שלהם שום משמעות מחוץ לקונטקסט של החסידות הספציפית, ולכן הערכים האלו מיותרים. יעקב135 21:31, 5 באפריל 2007 (IDT)
replies: text: :: אם זה "ניסוי כלים" אז הוא נכשל. גם לאדמורים וגם לחסידות מגיע ערך. אין כל מניעה שתהיה אפילו כפילות מסויימת בין הערך על החסידות ובין ערכי האדמורים. הסוד הוא באיזון. הכיוון שאתה מנסה לדחוף אליו - ערך מרכזי לחסידות ללא ערכים לאדמורים אינו מקובל. הערך כולל מידע ביוגרפי על האדמור, הוא אמנם אינו מפורט, אבל הוא מספק מידע שצריך להיות בערך על האדמור ולא באף מקום אחר. אלמוג 21:37, 5 באפריל 2007 (IDT)
replies: text: :::אני לא מסכים אתך, אבל אני מציע שתקרא את הערכים של האדמו"רים, תקרא את הערך של החסידות כפי שערכתי, ותשקול שוב את דעתך. ברור לחלוטין שיש אנשים שאינם זקוקים לערך. אם תפתח את כל הערכים על להקות הרוק, ותפתח ערך חדש גם לכל אחד מחברי הלהקה עם פרטים ביוגרפיים, כל הערכים האלו יגיעו למחיקה מהירה בלי הצבעה. יעקב135 21:43, 5 באפריל 2007 (IDT)
replies: text: :::: קראתי, ואני עדיין בדעה שיש מקום לכל הערכים האלו. בקשר ללהקות רוק, אני לא יודע איפה עומדת חסידות באבוב בעולם החסידי לעומת הביטלס בעולם הלהקות, אבל מוהר"ר ג'ון לנון וג'ורג' הריסון זצוקלל"ה, פול מקרתני  ורינגו סטאר יבדל"א, זכו לערכים שאיש לא מחק. אלמוג 21:56, 5 באפריל 2007 (IDT)
replies: text: :::::שמם של כל האדמו"רים מבאבוב, (גילוי נאות: ושל רוב האדמו"רים בכלל), הינו חסר משמעות מחוץ לקונטקסט הרחב של החסידות. אני לא מכיר אדם אחד שהשם "שלמה הלברשטאם" מזיז לו משהו בלי "מבאבוב". כפי שכבר כתבתי, אדמו"רים שהשם שלהם יותר מפורסם, ויש להם משמעות בפני עצמם, אין חולק על כך שיש להקדיש להם ערך נפרד. אולי אתה לא מבין את המשמעות, אבל הסוף יהיה (ויש לזה כבר ניצנים) שלכל אחד מנכדי האדמו"רים או מרבני השכונות יהיה ערך נפרד. ראה בדיון למחיקה בערך אוהד תירוש. יש ערך (קצת מגוחך) בשם תלמידי יקותיאל יהודה הלברשטאם, שהוא רשימה של התלמידים שלו, שהוא בעל ערך נפרד. לפי ההגיון הזה צריך להפוך את זה לקטגוריה בשם תלמידי יקותיאל יהודה הלברשטאם ולהקדיש לכל אחד ערך בפני עצמו. יעקב135 22:06, 5 באפריל 2007 (IDT)
replies: text: ::::::: כמובן שלכל דבר יש לשים גבול, אבל לומר שלאדמו"ר שהקים חסידות גדולה ורשת ישיבות לא מגיע ערך, רק בשל החשש שלכל אחד מרבני השכונות יהיה ערך, זה מוגזם. נראה לי שערך על רב שכונה, אם יעלה, יימחק (וכבר היו נסיונות כאלה), ואילו אדמו"רים מן השורה זכאים לערך. מה יקרה באמצע? את זה נותר לראות. בגלל החשש הזה אין למחוק את ערכי האדמו"רים. אני גם לא מסכים שלאדמורים אין משמעות מחוץ לקונטקסט של החסידות. יש כאלה ויש כאלה. אם הערך עובר כמות מסויימת של טקסט (לא מלל מנופח באופן מלאכותי ברשימות וסופרלטיבים), איני רואה כל סיבה לאחד אותו עם הערך של החסידות. אלמוג 22:13, 5 באפריל 2007 (IDT)
יצרתי אצל כל אדמו"ר בערך החסידות הפנייה לערך מורחב. בכל מקרה ברור שהערך של החסידות צריך לכלול גם מידע רלוונטי על האדמו"רים ולא רשימה בלבד, וכאן כמעט כל המידע הוא רלוונטי. אולי באדמו"ר הראשון והשלישי צריך להוריד קטעים שאינם נוגעים במישרין להנהגת החסידות. מה שאין לי ספק הוא שהערך יהושע רובין הוא מיותר לגמרי, ומדובר באישיות חסרת משמעות לחלוטין. יעקב135 08:28, 6 באפריל 2007 (IDT)
thread_title:  חוסר רלבנטיות 

message: אם מישהו יכול לפרט על צאצאיו ששרדו את התופת אני יודע לפחות על שתיים בתו ובנו (שמצויין כאדמו"ר היורש).
נראה לי שהיה לו עוד בת שלא מובא כאן, שהתחתנה אחרי השואה עם הרב יודא לייב למברגר אב"ד סרנטש (בן הרב מנחם מנדל אב"ד פולגאר, ואחיו של העטרת משה ממאקווא) וגרו בפלטבוש ולהם ילדים.
thread_title:  שאריו 

message: חסרים פרטים על חייו האישיים, גירושיו מאשתו הראשונה והשלכותיו על שתי החצרות.
thread_title:  חייו האישיים 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.zadikim.org/izkor-lviv.html נמצא כקישור שבור. מומלץ להוסיף https://web.archive.org/web/20160303215530/http://www.zadikim.org/izkor-lviv.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 10:29, 9 בנובמבר 2022 (IST)
replies: text: הקישור תוקן. בברכה, גיברס - שיחה 21:51, 17 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)